
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 495 

27 Οκτωβρίου 2009 


ΑΠΟΦΑΣΕΙ Σ 

Αριθμ. 11227 

Επανακαθορισμός οριογραμμών Αιγιαλού - παραλίας 
και παλαιού Αιγιαλού, στη θέση «Λατούρα» όρμου 
Παναγίας (ακρωτήριο Ρίτσου), του Δημοτικού Διαμ/ 
τος Αγίου Νικολάου, του Δήμου Σιθωνίας Ν. Χαλκι¬ 
δικής, προ της φερόμενης ως ιδιοκτησίας των Ευ¬ 
στράτιου και Ιωάννη Ν. Ευθυβουλίδη. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΠΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 5 του ν.2971/2001 (ΦΕΚ 
285/τ.Α/19.12.2001) «Περί Αιγιαλού και παραλίας και άλλες 
διατάξεις». 

2. Τις διατάξεις του άρθρου 2 του ν.δ. 439/1970 «Περί 
συμπληρώσεως των διατάξεων περί Αιγιαλού». 

3. Τις διατάξεις του άρθρου 5 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παραγρ. 5 ν. 2344/1995 του 
άρθρου 52 παραγρ. 6 ν. 2218/1994, του άρθρου 4 παραγρ. 7 
του ν. 2240/1994, δυνάμει των οποίων οι αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες ανήκουν στον Περ/κό Δ/ντή, σε συνδυασμό με 
αυτές του άρθρου 14 παραγρ. 2 του ν. 2399/1996 με τις 
οποίες προβλέπεται η κατάργηση των θέσεων των Περ/ 
κών Δ/ντών, οι αρμοδιότητες πλέον του οποίου περιήλθαν 
στον Γενικό Γραμματέα της Περιφέρειας που ασκούνται 
από τον Αναπληρωματικό Περ/κο Δ/ντή. 

5. Τις διατάξεις του τέταρτου εδαφίου της παραγ.2 
του άρθρου 1 και της παραγρ. 6 του ίδιου άρθρου του ν. 
2503/1997 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περ/κή Διοίκηση του Νομού ή 
Νομαρχίας, δεν υπήχθησαν στη ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 


Υπηρεσιών του Υπουργείου Οικονομικών μεταφέρονται 
από 1.9.1997 στον Υπουργό Οικονομικών. 

7. Την υπ’αριθμ. 1665/ΔΙΟΕ 40-Β/16.1.2009 κοινή απόφα¬ 
ση του Πρωθυπουργού και Υπουργού Οικονομικών «Περί 
καθορισμού αρμοδιοτήτων των Υφυπουργών Οικονομίας 
και Οικονομικών». 

8. Το ν. 3220 (ΦΕΚ 15/τ.Α'/28.1.2004) άρθρο 46 παρά¬ 
γραφο 21 με το οποίο οι αρμοδιότητες του Υπουργού 
Οικονομίας και Οικονομικών οι οποίες ανήκαν ή είχαν 
μεταβιβαστεί στους Νομάρχες μέχρι την έναρξη λει¬ 
τουργίας των Νομαρχιακών Αυτοδιοικήσεων και αφο¬ 
ρούν θέματα και Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργη¬ 
ση με τις διατάξεις της παραγ. 2 του άρθρου 39 του 
ν.2218/1994, περιέρχονται στον Γενικό Γραμματέα της 
Περιφέρειας, εκτός των θεμάτων Υ.Δ.Ε. 

9. Την υπ’ αριθμ. οικ.7427/19.8.2004 απόφαση του Γενι¬ 
κού Γ ραμματέα της Περιφέρειας Κεντρικής Μακεδονίας 
(ΦΕΚ 1293/τ.Β723.8.2004), «Τροποποίηση και συμπλήρωση 
της υπ’αριθμ. 5631/26.7.2000 απόφασής μας (ΦΕΚ 1339/ 
Β76.11.2000) περί ορισμού εισηγητών και μεταβίβαση 
εξουσίας υπογραφής «με εντολή Γ ενικού Γ ραμματέα» 
αποφάσεων, εγγράφων και άλλων πράξεων στον Γ ενικό 
Διευθυντή, στους Προϊσταμένους Δ/σεων, Τμημάτων και 
Γ ραφείων των Υπηρεσιών της Περιφέρειας Κεντρικής 
Μακεδονίας». 

10. Την υπ’ αριθμ. 8063/19.8.2004 απόφαση του Γενι¬ 
κού Γ ραμματέα της Περιφέρειας Κεντρικής Μακεδονί¬ 
ας (ΦΕΚ 2317/Β713.11.2008), «Ανάθεση αρμοδιοτήτων σε 
υπηρεσίες της Περιφέρειας Κεντρικής Μακεδονίας και 
μεταβίβαση του δικαιώματος υπογραφής «Με εντολή 
Γ ενικού Γ ραμματέα» αποφάσεων, εγγράφων και άλλων 
πράξεων στον Προϊστάμενο της Γ ενικής Δ/νσης, στους 
Προϊσταμένους Δ/νσεων, Τμημάτων και Γραφείων των 
Υπηρεσιών της Περιφέρειας Κεντρικής Μακεδονίας». 

11. Την από 4.10.2007 έκθεση της κατά το άρθρο 3 
του ν. 2971/19.12.2001 (ΦΕΚ285/τ.Α7ΐ9.12.2001) «Περί Αι- 
γιαλού και παραλίας» αρμόδιας Επιτροπής που αφορά 
στον επανακαθορισμό των ορίων Αιγιαλού, παραλίας 
και παλαιού Αιγιαλού στη θέση «Λατούρα» όρμου Πανα¬ 
γίας (ακρωτήριο Ρίτσου), Δ/Δ Αγ. Νικολάου, του Δήμου 
Σιθωνίας Ν. Χαλκιδικής. 

12. Το από Ιούνιο 2006 τοπογραφικό, υψομετρικό και 
κτηματογραφικό διάγραμμα κλίμακας 1:500 σε μία (1) 
πινακίδα, το οποίο συντάχθηκε από τον Ιωάννη Κακα- 

νή, αγρονόμο τοπογράφο μηχανικό και συνοδεύει την 
παραπάνω έκθεση. 

13. Τις υπ’ αριθμ. Φ.544.5/16/2009,15.1.2009 και Φ.544.5/ 
350/2009, 29.5.2009 γνωμοδοτήσεις του Γ.Ε.Ν. 

14. Το υπ’ αριθμ. 3505/22.9.2009 έγγραφο της Κτημα¬ 
τικής Υπηρεσίας του Ν. Χαλκιδικής, με το οποίο διαβι¬ 
βάστηκε στη υπηρεσία μας ο σχετικός φάκελλος του 
θέματος, αποφασίζουμε: 

Επικυρώνουμε την από 4.10.2007 έκθεση της κατά το 
άρθρο 3 του ν. 2971/2001 (ΦΕΚ 285τ.Α'/19.12.2001) «Περί 
Αιγιαλού και παραλίας» αρμόδιας Επιτροπής για τον 
καθορισμό των ορίων Αιγιαλού-παραλίας και παλαιού 
Αιγιαλού, στη θέση «Λατούρα» όρμου Παναγίας (ακρωτή¬ 
ριο Ρίτσου), στο Δ/Δ Αγ. Νικολάου του Δήμου Σιθωνίας, 
καθώς επίσης και το από Ιούνιο 2006 τοπογραφικό, υψο¬ 
μετρικό και κτηματογραφικό διάγραμμα, κλίμακας 1:500, 
σε μία (1) πινακίδα, το οποίο συντάχθηκε από τον Ιωάννη 
Κακανή Τοπογράφο μηχανικό, ελέγχθηκε και θεωρήθηκε 
για την ακρίβεια της αποτύπωσης από την Κτηματική 
Υπηρεσία, όπως ορίζουν οι διατάξεις του ν.2971/2001, το 
οποίο συνοδεύει την παραπάνω έκθεση. 

Στο τοπογραφικό αυτό διάγραμμα επανακαθορίσθη¬ 
κε: 

α) Η οριογραμμή του Αιγιαλού με κόκκινη συνεχή πο¬ 
λυγωνική γραμμή, με κορυφές: 7, (ταυτίζεται με την 7 
του αρχικού καθορισμού), 8, 9,10,10α και 11 (ταυτίζεται 
με την 11 του αρχικού καθορισμού), οι οποίες εξασφα¬ 
λίζονται με συντεταγμένες από το κρατικό τριγωνομε¬ 
τρικό δίκτυο. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή με κορυφές: 7' (ταυτίζεται με την 7' 
του αρχικού καθορισμού), 7'α, Τ', 8', 9', ΙΟ', 10'α, 11'α και 
1Τ, οι οποίες εξασφαλίζονται με συντεταγμένες από το 
κρατικό τριγωνομετρικό δίκτυο. 

Το εύρος της παραλίας ορίζεται σε 15,00 μ. για την 
εξυπηρέτηση του σκοπού της παραγράφου 2 του άρ¬ 
θρου 1 του ν. 2971/2001. 

Εμπράγματα δικαιώματα ιδιωτών επί ακινήτων της πα¬ 
ραλίας, απαλλοτριώνονται λόγω δημόσιας ωφέλειας. 

Υπάρχοντα κτίσματα εντός της ζώνης της παραλίας 
και του Αιγιαλού δεν εξαιρούνται. 

γ) Η οριογραμμή του παλαιού Αιγιαλού με κυανή συ¬ 
νεχή πολυγωνική γραμμή, με κορυφές 7, Τ', 8', 9', ΙΟ' και 
10α, οι οποίες εξασφαλίζονται με συντεταγμένες από 
το κρατικό τριγωνομετρικό δίκτυο. 

Η παραπάνω χάραξη αποτελεί επανακαθορισμό των 
οριογραμμών Αγιαλού, παραλίας και παλαιού Αιγιαλού. 

Η παρούσα απόφαση μαζί με την'Εκθεση της Επιτρο¬ 
πής και το Τοπογραφικό διάγραμμα, να δημοσιευθούν 
στην Εφημερίδα της Κυβερνήσεως. 

Θεσσαλονίκη, 16 Οκτωβρίου 2009 

Ο Γ ενικός Γ ραμματέας Περιφέρειας κ.α.α. 

Ο Προϊστάμενος Γ ενικής Δ/νσης 
Ν. ΤΣΟΤΣΟΛΗΣ 


ΕΚΘΕΣΗ 

της επιτροπής του άρθρου 3 παρ. 1, σύμφωνα 
με το άρθρο 5 παρ. 9 και 10 του ν. 2971/2001. 

Επανακαθορισμός των ορίων Αιγιαλού και παραλί¬ 
ας στη θέση «Λατούρα» όρμου Παναγίας (ακρωτήριο 
Ρίτσου), του Δημοτικού Διαμ/τος Αγ. Νικολάου του Δή¬ 


μου Σιθωνίας προ της φερόμενης ως ιδιοκτησίας των 
Ευστράτιου Ν. Ευθυβουλίδη και Ιωάννη Ν. Ευθυβουλίδη, 
κατοίκων Θεσσαλονίκης. 

Πολύγυρος, 4 Οκτωβρίου 2007 

Η επιτροπή καθορισμού Αιγιαλού και παραλίας (άρθρο 
3 του ν. 2971/2001, Φ.Ε.Κ. 285/19.12.2001), η οποία ορίσθηκε 
με την υπ’ αριθμ. 1274/6.2.2005 απόφαση του Γενικού 
Γραμματέα της Περιφέρειας Κεντρικής Μακεδονίας, 
αποτελούμενη από τους παρακάτω υπογράφοντας: 

1. Ιωάννη Κομπούρη, προϊστάμενο της Κτηματικής 
Υπηρεσίας Χαλκιδικής, Πρόεδρο. 

2. Ευστάθιο Χατζόπουλο, αγρονόμο τοπογράφο μηχ. 
της Κτηματικής Υπηρεσίας Χαλκιδικής, Μέλος. 

3. Βρύζα Αθανάσιο, Υποπλοίαρχο Λ/Σ, Λιμενάρχη Ιε- 
ρισσού, Μέλος. 

4. Κωνσταντίνο Βογιατζή, αγρονόμο τοπογράφο μηχ, 
αναπληρωτή του Δ/ντή Δ/νσης Πολεοδομίας της Ν.Α. 
Χαλκιδικής, Μέλος και 

5. Ευθυμία Γιαννούλη, αρχιτέκτων, διευθύντρια Χωρο¬ 
ταξίας και Περιβάλλοντος της Περιφέρειας Κεντρικής 
Μακεδονίας, Μέλος. 

Διενήργησε αυτοψία στην παραπάνω περιοχή στις 
4.10.2007 ύστερα από την υπ’ αριθμ. 2712/13.9.2007 πρό¬ 
σκληση του προέδρου της, και 

αφού έλαβε υπόψη της 

1. Την από 28.2.2006 αίτηση των Ευστρατίου Ευθυβου¬ 
λίδη του Νικολάου και Ιωάννη Ευθυβουλίδη του Νικολά¬ 
ου με την οποία ζητείται ο επανακαθορισμός των ορίων 
του Αιγιαλού - παραλίας - παλαιού Αιγιαλού, μπροστά 
από την ιδιοκτησία τους που βρίσκεται στη θέση «Λα¬ 
τούρα» όρμου Παναγίας (ακρωτήριο Ρίτσου), του Δημο¬ 
τικού Διαμ/τος Αγ. Νικολάου του Δήμου Σιθωνίας. 

2. Την υπ’ αριθμ. 8489/23.11.1988, απόφαση του Νομάρχη 
Χαλκιδικής που επικύρωσε την από 10.9.1987 έκθεση της 
επιτροπής καθορισμού Αιγιαλού - παραλίας και το συνοδεύ- 
ον αυτήν τοπογραφικό διάγραμμα, με τα οποία για πρώτη 
φορά καθορίσθηκαν οι οριογραμμές Αιγιαλού, παραλίας και 
παλαιού Αιγιαλού, στην θέση «Λατούρα» Όρμου Παναγιάς 
(Ακρωτήριο Ρίτσου) Αγ. Νικολάου Νομού Χαλκιδικής, προ 
ιδιοκτησιών Ν. Ευθυβουλίδη και Δ. Καγιαλή. 

Η απόφαση Νομάρχη, η έκθεση της επιτροπής και το 
τοπογραφικό διάγραμμα δημοσιεύθηκαν στο υπ’αριθμ. 
871/6.12.1988/τ.Δ' Φ.Ε.Κ. 

3. Το τοπογραφικό υψομετρικό διάγραμμα που συντά¬ 
χθηκε τον μήνα Ιούνιο του έτους 2006 από τον Ιωάννη 
Κακανή, αγρονόμο τοπογράφο μηχανικό σε μία πινακί¬ 
δα, με κλίμακα 1:500 το οποίο ελέγχθηκε και θεωρήθηκε 
στις 5.10.2006 από τον Χατζόπουλο Ευστάθιο, αγρονόμο 
τοπογράφο μηχανικό, υπάλληλο της Κτηματικής Υπη¬ 
ρεσίας Χαλκιδικής. 

4. Την από μήνα Ιανουάριο 2006 γεωλογική έκθεση 
των Τσολακόπουλου Εδμόνδου, πολιτικού μηχανικού και 
Ξεφτέρη Εμμανουήλ γεωλόγου, «Για την διαμόρφωση 
της ακτής και της θέσης της παλιάς ακτογραμμής στην 
τοποθεσία «Λατούρα» του όρμου Παναγιάς (ακρωτηρίου 
Ρίτσου) Αγ. Νικολάου Χαλκιδικής», που προσκόμισαν οι 
αιτούντες τον επανακαθορισμό. 

5. Τις διατάξεις του ν. 2971/2001 και ειδικότερα τις 
παραγράφους 9 και 10 του άρθρου 5 και την σχετική 
δικαστική και διοικητική νομολογία. 

6. Τις υπ’ αριθμ. 187.2/550/87/4.12.1987 και 544.5/247/ 
88/10.5.1988 σχετικές γνωμοδοτήσεις του Γ.Ε.Ν./Α2. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5115 


7. Το από 3.7.2007 έγγραφο του Αντωνίου Κόκκινου 
προς την Κτηματική Υπηρεσία Ν. Χαλκιδικής με θέμα 
«Απαράδεκτο επανακαθορισμού Αιγιαλού ή παραλίας 
-ένσταση κατά της άποψης της επιτροπής των ορί¬ 
ων Αιγιαλού και παραλίας στην θέση Λατούρα Όρμου 
Παναγιάς (Ακρωτήριο Ρίτσου) του Δ.Δ. Αγ. Νικολάου 
Δήμου Σιθωνίας προ της φερόμενης ως ιδιοκτησίας των 
Ευστρατίου Ν. Ευθυβουλίδη και Ιωάννη Ν. Ευθυβουλίδη, 
κατοίκων Θεσσαλονίκης» και τα παρακάτω τέσσερα 
στοιχεία που ήταν συνημμένα σ αυτό. 

8. Το από Μάιο 2007 τοπογραφικό διάγραμμα, κλί¬ 
μακας 1:500, στη θέση Λαγονήσι Όρμου Παναγιάς Αγ. 
Νικόλαος Χαλκιδικής, με αρ σχεδίου Α-1, σε μία πινακίδα, 
του Δημητρίου Παπανακολάου πολιτικού. 

9. Την από Ιούνιο 2007 έκθεση φωτοερμηνείας - πραγ¬ 
ματογνωμοσύνη στη θέση Λαγονήσι Όρμου Παναγιάς, 
του Απόστολου Τουπλικιώτη, δασολόγου περιβαλλο- 
ντολόγου. 

10. Την από Ιούνιο 2007 γεωλογική έκθεση - αξιολό¬ 
γηση ερευνητικών φρεάτων στη θέση Λαγονήσι Όρμου 
Παναγιάς, του Δημητρίου Βογιατζή, γεωλόγου. 

11. Την υπ’ αριθμ. 14034/2.7.2007 ένορκη κατάθεση του 
Αντώνιου Κόκκινου στη συμβολαιογράφο Θεσσαλονίκης 
Μητροδώρα Μουρατίδου. 

12. Το υπ’ αριθμ. 1952/07/26.7.2007 τηλεομοιότυπο (ίαχ), 
της Υδρογραφικής Υπηρεσίας του Πολεμικού Ναυτι¬ 
κού. 

13. Τις φυσικές και λοιπές ενδείξεις για το πλάτος του 
Αιγιαλού και της παραλίας και ειδικότερα τα εξής: 

α) Γεωμορφολογία του εδάφους: 

Η παραλία είναι αμμώδης. Λίγο εσώτερα προς την 
ξηρά είναι γαιωαμμώδης. Στα δύο άκρα, ανατολικό και 
δυτικό, της περιοχής του επανακαθορισμού (κορυφές 
7 και 10α και 11 του Αιγιαλού) το έδαφος είναι βραχώ¬ 
δες. 

Η κλίση του εδάφους είναι μικρή, εκτός της περιοχής 
στα άκρα του καθορισμού όπου οι βράχοι έχουν κλίση 
25% περίπου. Τα βραχώδη άκρα καλύπτονται μερικώς 
από θαμνώδη φυσική βλάστηση, ενώ στην υπόλοιπη 
έκταση υπάρχουν διάσπαρτα δένδρα (ευκάλυπτοι, ελι¬ 
ές, λεύκες, οπωροφόρα και καλλωπιστικά) και φυσική 
ποώδης βλάστηση. 

β) Παράκτιοι φυσικοί πόροι: Δεν υπάρχουν. 

γ) Μετεωρολογικά στοιχεία: Επικρατούντες άνεμοι 
είναι οι ΒΑ. Η συνήθης μέγιστη έντασή τους το χει¬ 
μώνα κυμαίνεται περί τα 6 ΒοαυίοΓίε. Η περιοχή είναι 
προστατευμένη γιατί βρίσκεται μέσα σε μικρό όρμο και 
καλύπτεται από την ΒΑ ευρισκόμενη ακτή «Λιβροχιό». 

δ) Μορφολογία του πυθμένα: 

Από στοιχεία που προκύπτουν από την αυτοψία μα¬ 
κροσκοπικά και από το απόσπασμα χάρτη ΓΥΣ κλίμακας 
1:50000 που συνοδεύει το διάγραμμα προκύπτει ότι ο 
πυθμένας έχει αμμώδη σύσταση και ήπιες κλίσεις με μι¬ 
κρά βάθη κοντά στην ακτή. Λόγω των μικρών βαθών και 
των μικρών κλίσεων του βυθού η θραύση του κύματος 
και η εκτόνωση της ενέργειάς του γίνεται σε μεγάλη 
απόσταση από την ακτογραμμή (εντός της θάλασσας) 
και η επίδραση του κύματος στην ακτή είναι μικρή. 

ε) Ανάπτυξη κυματισμού σε σχέση με το μέτωπο της 
ακτής: 

Πρόκειται για ακτή με μικρό ανάπτυγμα θάλασσας. 
Το μικρό ανάπτυγμα θαλάσσιας έκτασης δεν συμβάλλει 
στη δημιουργία μεγάλης έκτασης κυματικού πεδίου. 


στ) Τεχνικά έργα: Δεν υπάρχουν. 

ζ) Εγκεκριμένες χωροταξικές κατευθύνσεις και χρή¬ 
σεις γης: Δεν υπάρχουν, αλλά από μη θεσμοθετημένη 
Ειδική Χωροταξική Μελέτη, προκύπτει ότι είναι περιοχή 
«51», προοριζόμενη για την ανάπτυξη δραστηριοτήτων 
τουρισμού, παραθερισμού και αναψυχής. 

η) Δημόσια κτήματα: Υπάρχει καταγεγραμμένο δη¬ 
μόσιο κτήμα, με αριθμό βιβλίου καταγραφής 248 (ΑΒΚ 
248), το οποίο είναι ο παλαιός αιγιαλός του αρχικού 
καθορισμού. 

θ) Εθνικό κτηματολόγιο: Δεν έχει συνταχθεί ακόμη 
στην περιοχή. 

ι) Ευπαθή οικοσυστήματα και προστατευόμενες πε¬ 
ριοχές: Είναι περιοχή «ΝαίϋΓα», όρος Ιταμός Σιθωνίας, 
ΘΒ 1270002. 

σκέφθηκε 

σε συνδυασμό και με τα προσκομισθέντα στοιχεία, 
τόσο από την πλευρά των αιτούντων τον επανακαθο¬ 
ρισμό, όσο και από την πλευρά του ενιστάμενου κατά 
του επανακαθορισμού, ότι. 

1. Ο Αιγιαλός κατά τον αρχικό καθορισμό έχει χαρα- 
χθεί σε λάθος θέση διότι: 

α) Η οριογραμμή του Αιγιαλού που καθορίσθηκε το 
1988 απέχει από το προς τη θάλασσα όριο της ποώ¬ 
δους βλάστησης, δηλαδή βρίσκεται εσώτερα προς την 
ξηρά, απόσταση πλέον των δέκα μέτρων, πράγμα που 
έρχεται σε αντίθεση με το γεγονός ότι όπου φθάνουν 
τα κύματα δεν αναπτύσσεται βλάστηση. Σημειώνεται ότι 
η θέση της ακτογραμμής και το όριο της βλάστησης 
παραμένουν περίπου αμετάβλητες από το 1945 μέχρι 
σήμερα, όπως διαπιστώνεται από τις αεροφωτογραφίες 
(α/φ) των ετών 1945 και 1960. 

β) Εκτός από την ποώδη βλάστηση, ο αρχικώς χα- 
ραχθείς και ισχύων σήμερα αιγιαλός περιλαμβάνει μια 
σειρά μεγάλων δένδρων (ευκαλύπτων), τα οποία δεν 
θα είχαν αναπτυχθεί εάν βρέχονταν από το θαλασσινό 
νερό. 

γ) Η μορφολογία της ακτής που είναι κλειστός κολπί¬ 
σκος, ευρισκόμενος σε μικρή απόσταση (1700 μ.) από την 
απέναντι ακτή, οι επικρατούντες άνεμοι στην περιοχή 
που είναι Β, ΒΑ διευθύνσεων ενώ ο προσανατολισμός 
της ακτής είναι ΒΔ και τα μικρά βάθη του πυθμένα, 
δεν συνηγορούν για μεγάλου πλάτους αιγιαλό στην 
περιοχή. 

2. Ο παλαιός αιγιαλός με κορυφές 7, 33, 34, και 10. 

α) Κατά την γνώμη του προέδρου της επιτροπής Ιω¬ 
άννη Κομπούρη και των μελών Ευστάθιου Χατζόπουλου 
και Κωνσταντίνου Βογιατζή: 

Έχει χαραχθεί σε λάθος θέση (σε μεγάλο βάθος μέσα 
στην ξηρά) διότι «οριογραμμή παλαιού Αιγιαλού» ση¬ 
μαίνει ότι κατά το παρελθόν η ίδια υπήρξε οριογραμμή 
του ενεργού Αιγιαλού, δηλαδή έφθαναν μέχρι εκεί τα 
μέγιστα συνηθισμένα κύματα τον χειμώνα. Στη συνέχεια, 
για λόγους που οφείλονται σε φυσικά ή τεχνητά αίτια 
η θάλασσα υποχώρησε, είτε εξ αιτίας πρόσχωσής της, 
είτε εξ αιτίας ταπείνωσης της στάθμης των υδάτων. 
Όμως το χαμήλωμα της θάλασσας αποκλείεται, γιατί 
τότε θα υπήρχε γενικευμένο το φαινόμενο του παλαι¬ 
ού Αιγιαλού, πράγμα που δεν συμβαίνει. Έγινε λοιπόν 
πρόσχωση. Αυτή δεν μπορεί να οφείλεται σε τεχνητά 
αίτια (ανθρώπινη παρέμβαση) διότι: Η απόσταση μετα¬ 
ξύ των οριογραμμών παλαιού Αιγιαλού και Αιγιαλού, 

μετρούμενη επί του τοπογραφικού διαγράμματος του 
καθορισμού, είναι 41 μέτρα, πράγμα που σημαίνει ότι 
έλαβε χώρα αναλόγου μήκους πρόσχωση της θάλασ¬ 
σας, μετατοπιζομένης έτσι της ακτογραμμής επίσης 
κατά 40 περίπου μέτρα. Όμως, όπως φαίνεται από τις 
διαθέσιμες από το 1945 μέχρι το 1993 α/φ της περιοχής, 
η θέση της ακτογραμμής δεν έχει μεταβληθεί σημαντικά 
μέχρι σήμερα. Άρα η όποια πρόσχωση, είχε συντελεσθεί 
πριν από το 1945. Αλλά πρόσχωση της θάλασσας προ¬ 
πολεμικά, σε μήκος 40 περίπου μέτρων και με έκταση 
2,5 περίπου στρεμμάτων, ήταν πρακτικά ανέφικτη με τα 
μέσα της εποχής. Και αν ακόμη μπορούσε να γίνει, δεν 
θα συνέφερε οικονομικά λόγω του μεγάλου κόστους 
των εργασιών, από τη μια και της μικρής, τότε, αξίας 
του κτήματος που θα δημιουργούνταν, από την άλλη. 
Επομένως δεν πιθανολογείται τεχνητή πρόσχωση. Μένει 
να εξετασθεί η φυσική πρόσχωση. Αυτή θα μπορούσε 
να είχε γίνει με μεταφορά και απόθεση υλικών είτε από 
την ξηρά μέσω του τοπικού δικτύου αποστράγγισης, 
είτε με μεταφορά υλικού με θαλάσσια ρεύματα, είτε 
με συνδυασμό των δύο. Όπως όμως διαπιστώθηκε κατά 
την αυτοψία δεν δικαιολογείται εκτεταμένη πρόσχωση 
της θάλασσας από φερτές ύλες λόγω διάβρωσης των 
κλιτύων της μισγάγγειας από τα νερά της βροχής, αφού 
οι κλιτείς είναι βραχώδεις και δεν αποσαθρώνονται εύ¬ 
κολα. Σημειώνεται ότι, ως προς τον βαθμό ευκολίας 
της διάβρωσης του εδάφους, οι προσκομισθείσες δύο 
γεωλογικές μελέτες είναι αντικρουόμενες. Ακόμη, δεν 
υπάρχει κάποιο ρέμα σ’ εκείνη τη θέση και γενικά η 
λεκάνη απορροής είναι περιορισμένης έκτασης. Κατά 
την αυτοψία δεν ήταν δυνατό να διαπιστωθεί η ύπαρξη 
θαλασσίων ρευμάτων. Η επιτροπή δεν διέθετε σχετικά 
στοιχεία, αλλά η σύσταση του εδάφους του χαρακτηρι- 
σθέντος παλαιού Αιγιαλού, ότι δηλαδή δεν είναι καθαρή 
θαλάσσια άμμος, δεν συνηγορούν υπέρ της ύπαρξης 
ρευμάτων τα οποία έδρασαν προσαμμωτικά σε τέτοια 
έκταση.Έτσι συνάγεται το συμπέραμα ότι ούτε φυσική 
πρόσχωση στο βαθμό που σημειώνεται στον αρχικό 
καθορισμό του παλαιού Αιγιαλού, έγινε. 

Αποψη του προέδρου και των παραπάνω δύο μελών 
της επιτροπής είναι ότι λόγω της μορφολογίας του 
εδάφους, (περιγράφεται σε προηγούμενη παράγραφο), 
ισχύει μεν η άποψη της επιτροπής του αρχικού καθο¬ 
ρισμού, ότι δηλαδή υπήρξε μεταφορά φερτών υλών και 
πρόσχωση της θάλασσας, αλλά όχι τόσο εκτεταμένη. 
Γίνεται δεκτή πρόσχωση με έκταση μέχρι ένα στρέμ¬ 
μα. Πρέπει να χαραχθεί οριογραμμή παλαιού Αιγιαλού 
παράλληλα σχεδόν με την ακτογραμμή, επειδή οι απο¬ 
θέσεις των φερτών υλών από τα όμβρια έγιναν σε όλο 
το μήκος της ακτογραμμής και, με την βοήθεια του 
κυματισμού, συμμετρικά. Το πλάτος του παλαιού Αι- 
γιαλού (απόσταση από την οριογραμμή του Αιγιαλού), 
για πρόσχωση μέχρι ενός στρέμματος θάλασσας και 
πλάτος του κολπίσκου 65 μέτρα περίπου, προκύπτει 
μέχρι 15 μέτρα. (1000:65 = 15). 

β) Κατά την γνώμη των μελών της επιτροπής, Βρύζα 
Αθανασίου και Ευθυμίας Γιαννούλη: 

Πρέπει να παραμείνει η οριογραμμή του παλαιού Αι- 
γιαλού, όπως αρχικά καθορίσθηκε, δεδομένου ότι έχει 
ήδη καταγραφεί και ως δημόσιο κτήμα. Αναλυτικότερα 
η διαφωνία τους με την παραπάνω θέση του προέδρου 
και των άλλων δύο μελών είναι: 


1. Τυπική, επειδή την ήδη αρχικά καθορισθείσα παρα¬ 
λία την περιέκλειε, ως παλαιός Αιγιαλός, δημόσιο κτήμα 
με συνέπεια να θεωρείται ότι η σχετική απαλλοτρίωση 
για την δημιουργία της να έχει συντελεσθεί αυτοδίκαια 
με την δημοσίευση του αρχικού καθορισμού της, πράγμα 
που απαγορεύει τον επανακαθορισμό της, σύμφωνα με 
τις διατάξεις του τελευταίου εδαφίου της παρ. 9 του 
άρθρου 5 του ν. 2971/2001. 

2. Ουσιαστική, επειδή τα παραπάνω σε συνδυασμό 
με το ότι δεν εγέρθηκαν έγκαιρα αμφισβητήσεις από 
τους σημερινούς επισπεύδοντες του επανακαθορισμού 
ή από τους αρχικούς δικαιοπαρόχους τους των οποίων 
οι τίτλοι δεν ανάγονται στην κρίσιμη ημερομηνία του 
1884 (Δωρής, αιγιαλός και παραλία, σελ. 52) και σ ένα 
μη εκκαθαρισθέν εισέτι αγρόκτημα στο οποίο και η 
διαδικασία σύνταξης του Εθνικού Κτηματολογίου πα¬ 
ρουσίασε έντονα προβλήματα. 

Επισημαίνεται ότι η αρχική απάντηση του Γ ενικού Επι¬ 
τελείου Ναυτικού (ΓΕΝ) προς την επιτροπή καθορισμού 
στις 4.12.1987, στα πλαίσια της από τον νόμο προβλεπό- 
μενης γνωμοδότησης του, συνέστηνε στην επιτροπή να 
αιτιολογήσει πλήρως την ύπαρξη του παλαιού Αιγιαλού, 
καθ όσον από την εξέταση των διαθέσιμων σ αυτό 
στοιχείων (αεροφωτογραφιών κ.ά.), διαπίστωνε ότι η 
εξεταζόμενη έκταση έχει «την γενική μορφή χορτολι- 
βαδικών εκτάσεων», αποφασίζει: 

1. Ομόφωνα ότι: Έγινε εσφαλμένος καθορισμός των 
οριογραμμών Αιγιαλού και παραλίας και επανακαθορίζει 
αυτές στο από Ιούνιο 2006 τοπογραφικό διάγραμμα που 
συνέταξε ο Ιωάννης Κακανής, 

α) Την οριογραμμή του Αιγιαλού με κόκκινη συνεχή 
πολυγωνική γραμμή, με κορυφές 7 (ταυτίζεται με την 7 
του αρχικού καθορισμού), 8, 9,10,10α και 11 (ταυτίζεται 
με την 11 του αρχικού καθορισμού), οι οποίες εξασφα¬ 
λίζονται με συντεταγμένες από το κρατικό τριγωνομε¬ 
τρικό δίκτυο. 

β) Την οριογραμμή της παραλίας με κίτρινη συνεχή 
πολυγωνική γραμμή, με κορυφές 7 (ταυτίζεται με την 7 
του αρχικού καθορισμού), 7'α, Τ', 8', 9', ΙΟ', 10'α, ΙΤα και 
1Τ, οι οποίες εξασφαλίζονται με συντεταγμένες από το 
κρατικό τριγωνομετρικό δίκτυο. Η ζώνη παραλίας έχει 
πλάτος 15,00 μέτρων, για την εξυπηρέτηση του σκοπού 
της παραγράφου 2 του άρθρου 1 του ν. 2971/2001. 

Εμπράγματα δικαιώματα ιδιωτών επί ακινήτων της πα¬ 
ραλίας, απαλλοτριώνονται λόγω δημόσιας ωφέλειας. 

2. Κατά πλειοψηφία 3 προς 2, ήτοι ο πρόεδρος Ιωάννης 
Κομπούρης και τα μέλη Ευστάθιος Χατζόπουλος και 
Κωνσταντίνος Βογιατζής υπέρ και τα μέλη Βρύζας Αθα¬ 
νάσιος και Ευθυμία Γ ιαννούλη κατά, ότι: Έγινε εσφαλμέ¬ 
νος καθορισμός της οριογραμμής του παλαιού Αιγιαλού 
και καθορίζει στο παραπάνω τοπογραφικό διάγραμμα 
την οριογραμμή του παλαιού Αιγιαλού με κυανή συνεχή 
πολυγωνική γραμμή, με κορυφές 7, Τ', 8', 9', ΙΟ', και 10α, 
οι οποίες εξασφαλίζονται με συντεταγμένες από το 
κρατικό τριγωνομετρικό δίκτυο. 

Η Επιτροπή 

Ο Πρόεδρος Τα Μέλη 

ΙΩΑΝΝΗΣ ΚΟΜΠΟΥΡΗΣ ΕΥΣΤΑΘ. ΧΑΤΖΟΠΟΥΛΟΣ 

ΑΘΑΝΑΣΙΟΣ ΒΡΥΖΑΣ 
ΚΩΝ/ΝΟΣ ΒΟΓΙΑΤΖΗΣ 
ΕΥΘΥΜΙΑ ΓΙΑΝΝΟΥΛΗ 

477796.35 

4453683.03 

1" 

477819.54 

4453685.29 

9 

477842.03 

4453709.21 

1" 

477819.54 

4453685.29 

8* 

477831.20 

4453686.43 

10 

477856.55 

4453725.33 

8' 

477631.20 

4453686.43 

9* 

477651.41 

4453697.22 

10α 

477868.74 

4453748.39 

9' 

477851.41 

4453697.22 

ισ 

477868.94 

4453716.68 

11 

477859.18 

4453787.07 

10* 

477868.94 

4453716.68 

10α 

477868.74 

4453748.39 




ίσα 

477884.67 

4453746.42 







ΙΤα 

477876.78 

4453778.86 







11* 

477870.97 

4453781.56 





ΟΡΜΟΣ ΑΓΙΟΥ ΝΙΚΟΛΑΟΥ 

I 

Τ 


I 

Κ 

Τ 



4454050 


4454000 


4453950 


4453900 


4453850 

ΠΙΝΑΚΑΣ ΣΥΝΤΕΤΑΓΜΕΝΩΝ ΤΡΙΓΩΝΟΜΕΤΡΙΚΩΝ ΚΑΙ ΣΤΑΣΕΩΝ 

αία 

X 

Ψ 

ΔΤ130 

478160.89 

4453679.62 

*Τ1βΟ 

475694.46 

4454960.99 

• 81 

477861.04 

4453889.05 

• 82 

477898.41 

4453771.91 

• 83 

477903.29 

4453721.09 

• 84 

478126.01 

4453742.06 

• 85 

47780522 

4453688.72 



ΚΤΗΜΑΤΟΛΟΠΚΟΣ ΠΙΝΑΚΑΣ ΦΑΙΝΟΜΕΝΩΝ ΙΔΙΟΚΤΗΤΩΝ 


ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΔΙΕΥΘΥΝΣΗ 

ΕΚΤΑΣΗ 





ΕΚΤΟΙ ΛϋΠΑΛΟΥ 

ΕΚΤΟΙ ΠΛΡΑΜΛΙ 

1 

ΕΥΣΤΡΑΤΙΟΓ & ΙΩΑΝΝΗΣ 
ΕΥΘΥΒΟΥΛ1ΔΗΣ 

ΝΙΚΟΛΑΟΣ 

ΛΡΙΓΤΟΤΕΛΟΥΣ 3 




ΥΠΟΜΝΗΜΑ 

1. Το παρόν διάγραμμα συνοδεύει την από 4-10-2007 έκθεση της 
επιτροπής του άρθρου 3 του Ν. 2971/2001 (ΦΕΚ 285/Α72001) 

2. - Κόκκινη με κορυφές 7-8-9-10-10α και 11, οριογραμμή σιγαλού. 

3. Κίτρινη με κορυφές Τ-Τα-1 "-β'-θ’-ΙΟ’-Ι0*α-11 'α και 11 * οριογραμμή παραλίας. 

4. Κυανή με κορυφές 7-1"-8'-9·-10· και 10α οριογραμμή παλαιού αιγιαλού. 

5. Οι κορυφές των οριογραμμών εξασφαλίζονται με συντεταγμένες του κρατικού 
τριγωνομετρικού δικτύου. 

6. Οι συντεταγμένες των κορυφών των οριογραμμών αιγιαλού και παραλίας και παλαιού 
αιγιαλού αναγράφονται σε πίνακα επί του διαγράμματος. 

7. Καθορίζεται ζώνη παραλίας πλάτους 15,00 μέτρων, για εξυπηρέτηση των σκοπών του 
άρθρου 1 παρ. 2 του Ν. 2971/2001. Αν υπάρχουν χτίσματα εντός της παραλίας, δεν 
εξαιρούνται. 


Ο ΠΡΟΕΔΡΟΣ 



Ιωάννης Κομπούρης 


ΚΡΜΕΙΌΑ ΚΕΚΤΠΚΙΙΧ ΚΛΚίΛύα^. 

ΔΙ.ΠΕ.ΧΩ. ' _ 4Λ . 

«.«...ΧΑϋΜύ,Λίν .... 2 Αβσνάσ,ος 

Λ.·«·>ε ...2 ι0μ>.υ<«/5 __ 



Υποπλοίαρχος Λ.Σ. 


οαα.: .ίπαυΛ^ο^ι^αΐ ...αψΛ^ο^· 
ααλ<Ζ(ο.\>. αιροΑο' (ιμ.$(4μ “Λαιλ'-ρ*. 
1» Κύβόν τοηογβοοιιύ 6ι®γί)ΐ|ΐ.!α 

οίΛΟόαΛί ιτν νη 1Ιίίίίΐί.-Μ·.<ή 


4. Ευθυμία Γιαννούλη 
Αρχιτέκτων 


.η Κ Ε 

,.ΧΟ. II. ΚΜ. 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙ(ρ://νννννν.6ΐ.(]ΐ· - ί-πΐίίΙ: ννβίιηπ35ΐ£Γ.£ΐ(5)0(·θΓ 



























